Y Gwasanaeth Iechyd Gwladol, Cymru Enwi, cychwyn a chymhwyso 1 1 Enw’r Gorchymyn hwn yw Gorchymyn Byrddau Iechyd Lleol (Newid Ardaloedd) (Cymru) (Diwygiadau Amrywiol) 2019 a daw i rym ar 1 Ebrill 2019. 2 Mae’r Gorchymyn hwn yn gymwys o ran Cymru. Dehongli 2 Yn y Gorchymyn hwn, ystyr “y Gorchymyn Sefydlu” yw Gorchymyn Byrddau Iechyd Lleol (Sefydlu a Diddymu) (Cymru) 2009 . Newid ardaloedd ac enwau byrddau iechyd lleol 3 1 Mae prif ardal llywodraeth leol Pen-y-bont ar Ogwr wedi ei throsglwyddo o Fwrdd Iechyd Lleol Prifysgol Abertawe Bro Morgannwg ac mae’n rhan o ardal Bwrdd Iechyd Lleol Prifysgol Cwm Taf . 2 Mae Bwrdd Iechyd Lleol Prifysgol Cwm Taf wedi ei ailenwi, ac mae i’w alw, yn Fwrdd Iechyd Lleol Prifysgol Cwm Taf Morgannwg. 3 Mae Bwrdd Iechyd Lleol Prifysgol Abertawe Bro Morgannwg wedi ei ailenwi, ac mae i’w alw, yn Fwrdd Iechyd Lleol Prifysgol Bae Abertawe. 4 Yn unol â hynny, yn lle Atodlen 1 i’r Gorchymyn Sefydlu rhodder yr Atodlen 1 newydd a nodir yn yr Atodlen i’r Gorchymyn hwn. 5 Yn yr erthygl hon, ystyr “prif ardal llywodraeth leol” yw’r brif ardal llywodraeth leol at ddibenion Deddf Llywodraeth Leol 1972 . Diwygiadau i Reoliadau Byrddau Iechyd Lleol (Cyfansoddiad, Aelodaeth a Gweithdrefnau) (Cymru) 2009 4 1 Yn Atodlen 4 i Reoliadau Byrddau Iechyd Lleol (Cyfansoddiad, Aelodaeth a Gweithdrefnau) (Cymru) 2009 (y prifysgolion a gaiff enwebu aelod i fwrdd iechyd lleol), mae’r tabl wedi ei ddiwygio fel a ganlyn. 2 Yng ngholofn 2— a yn rhes 2, yn lle “Bwrdd Iechyd Lleol Cwm Taf” rhodder “Bwrdd Iechyd Lleol Prifysgol Cwm Taf Morgannwg”; b yn rhes 4, yn lle “Bwrdd Iechyd Lleol Prifysgol Abertawe Bro Morgannwg” rhodder “Bwrdd Iechyd Lleol Prifysgol Bae Abertawe”. Diwygiadau i Reoliadau Pwyllgor Gwasanaethau Iechyd Arbenigol Cymru (Cymru) 2009 5 Yn rheoliad 2 (dehongli) o Reoliadau Pwyllgor Gwasanaethau Iechyd Arbenigol Cymru (Cymru) 2009 , yn y diffiniad o “Bwrdd Iechyd Lleol cynhaliol”, yn lle “Bwrdd Iechyd Lleol Cwm Taf” rhodder “Bwrdd Iechyd Lleol Prifysgol Cwm Taf Morgannwg. Diwygiadau i Orchymyn Cynghorau Iechyd Cymuned (Sefydlu, Trosglwyddo Swyddogaethau a Diddymu) (Cymru) 2010 6 . . . . . . . . . . . . . . . . . . . . . . . . . . . . . . . . Diwygiadau i Reoliadau Cynghorau Iechyd Cymuned (Cyfansoddiad, Aelodaeth a Gweithdrefnau) (Cymru) 2010 7 . . . . . . . . . . . . . . . . . . . . . . . . . . . . . . . . Diwygiadau i Reoliadau Iechyd Meddwl (Darpariaeth Ranbarthol) (Cymru) 2012 8 1 Yn Atodlen 2 i Reoliadau Iechyd Meddwl (Darpariaeth Ranbarthol) (Cymru) 2012 (y ddarpariaeth ranbarthol a’r partneriaid iechyd meddwl lleol), mae’r tabl wedi ei ddiwygio fel a ganlyn. 2 Yng ngholofn 1 (ardaloedd yr awdurdodau lleol (neu’r rhannau ohonynt) a gymhwysir fel rhanbarthau)— a yn rhes 3, hepgorer “Cyngor Bwrdeistref Sirol Pen-y-bont ar Ogwr”; b yn rhes 5, ar ôl “Cyngor Bwrdeistref Sirol Merthyr Tudful” mewnosoder “Cyngor Bwrdeistref Sirol Pen-y-bont ar Ogwr”. 3 Yng ngholofn 2 (y partneriaid iechyd meddwl lleol)— a yn rhes 3— i yn lle “Bwrdd Iechyd Lleol Prifysgol Abertawe Bro Morgannwg” rhodder “Bwrdd Iechyd Lleol Prifysgol Bae Abertawe”, a ii hepgorer “Cyngor Bwrdeistref Sirol Pen-y-bont ar Ogwr”; b yn rhes 5— i ar ôl “Cyngor Bwrdeistref Sirol Merthyr Tudful” mewnosoder “Cyngor Bwrdeistref Sirol Pen-y-bont ar Ogwr”, a ii yn lle “Bwrdd Iechyd Lleol Cwm Taf” rhodder “Bwrdd Iechyd Lleol Prifysgol Cwm Taf Morgannwg”. Diwygiadau i Reoliadau’r Pwyllgor Gwasanaethau Ambiwlans Brys (Cymru) 2014 9 Yn rheoliad 2 o Reoliadau’r Pwyllgor Gwasanaethau Ambiwlans Brys (Cymru) 2014 (dehongli), yn y diffiniad o “Bwrdd Iechyd Lleol cynhaliol”, yn lle “Bwrdd Iechyd Lleol Prifysgol Cwm Taf” rhodder “Bwrdd Iechyd Lleol Prifysgol Cwm Taf Morgannwg. Diwygiadau i Reoliadau Byrddau Diogelu (Cyffredinol) (Cymru) 2015 10 1 Mae Rheoliadau Byrddau Diogelu (Cyffredinol) (Cymru) 2015 wedi eu diwygio fel a ganlyn. 2 Yn y tabl yn Atodlen 1 (ardaloedd byrddau diogelu)— a yng ngholofn 1 (enw’r ardal bwrdd diogelu)— i yn rhes 2, yn lle “Cwm Taf” rhodder “Cwm Taf Morgannwg”; ii yn rhes 6, yn lle “Bae’r Gorllewin” rhodder “Gorllewin Morgannwg”; b yng ngholofn 2 (rhychwant yr ardal bwrdd diogelu)— i yn rhes 2, ar ôl “Cyngor Bwrdeistref Sirol Merthyr Tudful” mewnosoder “, Cyngor Bwrdeistref Sirol Pen-y-bont ar Ogwr”; ii yn rhes 6, hepgorer “Cyngor Bwrdeistref Sirol Pen-y-bont ar Ogwr,”. 3 Yn y tabl yn Atodlen 2 (partneriaid arweiniol), yng ngholofn 1 (ardal bwrdd diogelu)— a yn rhes 2, yn lle “Cwm Taf” rhodder “Cwm Taf Morgannwg”; b yn rhes 6, yn lle “Bae’r Gorllewin” rhodder “Gorllewin Morgannwg”. Julie Morgan Y Dirprwy Weinidog Iechyd a Gwasanaethau Cymdeithasol, o dan awdurdod y Gweinidog Iechyd a Gwasanaethau Cymdeithasol, un o Weinidogion Cymru 22 Chwefror 2019